Suzuki Cultus ya iku salah sawijining tetunggangan jinis mobil penumpang supermini utawa sédan kang diprodhuksi déning badan usaha Suzuki saka Jepang. Suzuki Cultus diprodhuksi ana ing taun 1983 tekan 2004. Mobil jinis Suzuki Cultus iki ditepungaké kapisan ing Tokyo, Jepang taun 1983 nalika ana acara Tokyo Motor Show kaping 25. Mobil Suzuki Cultus ora mung didol ing Jepang, nanging uga didol ing nagara-nagara liyané. Suzuki Cultus disebaraké lan didol ana ing 7 nagara liyané. Mobil iki nduwèni jeneng liya ing nagara-nagara liya. Ing Indonésia, mobil iki lumebu wiwit taun 1985 lan mobil iki duwé jeneng Suzuki Forsa ing Indonésia. Bentuk awak mobil ing béda nagara uga béda-béda miturut kabutuhan saben nagara. Suzuki Cultus ing Indonésia duwé lawang cacahé lima.

Generasi kapisan 1983 
Mobil saka Suzuki Cultus kang diprodhuksi kapisan ya iku ing taun 1983. Ing taun 1983 iki, prodhusèn mobil Suzuki Cultus gawé mobil jinis hatchback utawa mobil penumpang kang lawangé ana 3, lawang bagasi dadi siji karo kaca mburi lan dadi siji karo panggon penumpang ing mobil. Mobil jinis hatchbaSuzuki Cultus ing generasi kapisan iki duwé manéka warna jinis lan spèsifikasi mobil dhéwé-dhéwé miturut nagara ing ngendi mobil kuwi didistribusikaké utawa didol. Ing generasi kapisan, mobil iki duwé modhèl kang sedhengan. Ing pasar nagarantara, Suzuki Cultus generasi kapisan jenengé béda-béda miturut naara lan modhèlé.

Suzuki Cultus 1000 
Mobil jinis iki dadi mobil kapisan kang diprodhuksi lan dirilis ana ing taun 1983 déning prodhusèn mobil Suzuki. Mobil iki diprodhuksi ana ing taun 1983 tekan taun 1988. Modhèl lan bentuk Suzuki Cultus 1000 ya iku mobil penumpang jinis sédan kang duwé lawang cacahé telu. Spèsifikasi saka Suzuki Cultus 1000, ya iku mobil jinis iki bisa ngasilaké tenaga gedhéné 59 hp (60 PS/44 kW). Nalika dianggo lumaku, mobil iki bisa lumaku paling cepet 145 km/jam.

Suzuki Swift GTi (AA33S) 
Sadurungé gawé mobil jinis Suzuki Swift GTi, Suzuki wis gawé mobil jinis Suzuki Swift ing taun 1983. Mobil modhèl iki diprodhuksi déning Suzuki taun 1986. Mobil iki dadi mobil kapisan saka prodhusèn Suzuki kang nganggo tèknologi injèksi. Saliyané kuwi, mobil modhèl Suzuki Swift GTi iki dadi mobil kapisan kang nganggo bahan bakar èlèktronik. Mesin kang digunakaké mobil modhèl iki duwé kapasitas cacahé 1.2988 cc.

Generasi kapindho 1988 
Prodhusèn Suzuki ing Jepang wiwit prodhuksi lan ngenalaké prodhuksi generasi kapindho saka tetunggangan Suzuki Cultus ing Sèptèmber taun 1988. Sawisé ngetokaké prodhuk saka Suzuki Cultus ing Jepang, prodhusèn iki uga ngetokaké lan ngenalaké prodhuk saka Suzuki Cultus ing nagara-nagara liyané, kaya ta ing Éropa. Debut Suzuki Cultus ing Éropa kuwi dianakaké ana ing sasi Oktober taun 1988 nalika ana acara babagan otomotif ing Brussel. Saliyané didol ing Jepang lan Éropa, Suzuki Cultus generasi kapindho iki uga didol ing nagara-nagara liya lan ing saben nagara, jeneng, modhèl, lan spèsifikasi tetunggangan saka Suzuki Cultus generasi kapindho iki uga béda-béda. Ing ngisor iki katrangan kang nuduhaké manéka warna jinis tetunggangan Suzuki Cultus ing donya.

Generasi katelu 1995 
Mobil jinis Suzuki Cultus generasi katelu diprodhuksi ing taun 1995. Jinis tetunggangan Suzuki Cultus kang diprodhuksi déning prodhusèn Suzuki, ya iku Suzuki Cultus Crescent. Mobil kuwi mau ing Indonésia duwé jeneng Suzuki Baleno. Suzuki Cultus kang diprodhuksi ing generasi katelu iki padha karo generasi-generasi sadurungé, ya iku awujud mobil sédhan kang duwé lawang cacahé telu. Mesin kang digunakaké déning mobil jinis iki ya iku mesin kang duwé kapasitas 1300 cc lan ana kang kapasitasé tekan 1590 cc. Mobil Suzuki Cultus generasi kaping telu iki didol ana ing nagara-nagara liya, kaya ta Ostrali, Puerto Rico, Pilipina, Amérikah Kidul, lan Éropa.

Generasi 2017 
Suzuki Cultus generasi kaping papat diprodhuksi lan disebar ing pasar wiwit taun 2017. Jinis mobil generasi papat iki diarani Suzuki Celerio kang diprodhuksi ing Pakistan.

Ing Indonésia 
Mobil sédan Suzuki Cultus lumebu ing Indonésia wiwit taun 1985. Ing Indonésia, Suzuki Cultus iki duwé jeneng ya iku Suzuki Forsa. Suzuki Forsa duwé kapasitas mesin 999 cc. Sadurungé dijenengi Suzuki Forsa, mobil jinis Suzuki Cultus ing Indonésia iki dijenengi Suzuki Swift.

Rujukan 

Mobil